Diari Oficial de la Generalitat Valenciana


Sumari del DOGV 8231, del 09-02-2018 (2018/1196)

ORDRE 2/2018, de 31 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2018/01/31/2/dof/vci/html**

### Dades del document

Número de DOGV
:   8231

Data del DOGV
:   09-02-2018

Secció del DOGV
:   I. DISPOSICIONS GENERALS

Número del document
:   2018/1196


Data del document
:   31-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 2/2018, de 31 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER). [2018/1196]  
  
PREÀMBUL  
  
L'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica, continguda en el Programa de desenvolupament rural de la Comunitat Valenciana 2014-2020, i cofinançada pel Fons Europeu Agrícola de Desenvolupament Rural (FEADER), va ser publicada en el DOGV número 7478, de 4 de març de 2015, i conté en la seua part dispositiva les bases reguladores i el procediment de concessió d'aquestes subvencions, i posteriorment va ser publicada en el DOGV número 7852, de data 17 d'agost de 2016, mitjançant Ordre 23/2016, de 3 d'agost, de Conselleria d'Agricultura, Medi Ambient, Canvi Climàtic i Desenvolupament Rural, una modificació de les esmentades bases reguladores.  
El Comitè de Seguiment del PDR-CV 2014-2020 ha aprovat, amb data 16 de juny de 2017, el document sobre criteris de selecció d'operacions finançades pel programa esmentat. En conseqüència, es fa necessari ajustar els criteris de selecció a aplicar a la mesura 11 (agricultura ecològica), al que estableix el document citat.  
A més i de conformitat amb el que disposa el Reglament Delegat (UE) núm. 640/2014, de la Comissió, d'11 de març de 2014; el Reglament Delegat (UE) núm. 807/2014, de la Comissió, d'11 de març; el Reglament d'Execució (UE) núm. 808/2014, de la Comissió, de 17 de juliol de 2014; i el Reglament d'execució (UE) núm. 809, de la Comissió, de 17 de juliol de 2014, es procedeix a modificar la tipificació dels compromisos, així com l'aplicació de reduccions, sancions i exclusions en les mesures de desenvolupament rural establides en l'àmbit del sistema integrat.  
En últim lloc, pel que fa a l'Ordre 7/2015, de 27 de febrer, perquè tinguen accés a les ajudes el nombre més gran de sol·licitants, s'ha procedit a establir un prorrateig conforme a l'article 22 de la Llei 38/2003, de 17 de novembre, perquè en cas de superar-se el límit del crèdit pressupostari consignat en la convocatòria, es prorratejarà l'import global màxim destinat en la convocatòria entre els sol·licitants que complisquen els requisits per a ser-ne beneficiaris.  
Amb base en el que exposa i, d'acord amb el que preveu el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència de les conselleries de la Generalitat, el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, on correspon a la Direcció General de Desenvolupament Rural i Política Agrària Comuna (PAC) les funcions en matèria de foment i garantia agrària, polítiques de desenvolupament rural, la Política Agrària Comuna, foment de l'agricultura ecològica entre altres; la Llei 38/2003, de 17 de novembre, general de subvencions; i l'article 165 de la Llei de la Generalitat 1/2015, de 6 de febrer, d'hisenda pública, del sector públic instrumental i de subvencions, que habilita la persona titular de la conselleria que disposa de la competència per a aprovar les bases reguladores de les subvencions, realitzat el tràmit d'informació pública i audiència de les organitzacions professionals agràries, a proposta de la Direcció General de Desenvolupament Rural i Política Agrària Comuna, i oït el Consell Jurídic Consultiu de la Comunitat Valenciana amb base en tot això,  
  
  
ORDENE  
  
Article únic  
Modificació de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica, continguda en el Programa de desenvolupament rural de la Comunitat Valenciana i cofinançada pel Fons Europeu Agrícola de Desenvolupament Rural (FEADER), que queda redactada en els termes de l'annex I:  
1. Es modifiquen els articles 4, 8 i 10 de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua.  
2. Es modifica l'annex I i l'annex III de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua.  
  
DISPOSICIÓ ADDICIONAL  
  
Única. Obligacions econòmiques  
La present ordre no genera obligacions econòmiques per a la Generalitat, no tenint incidència pressupostària.  
  
DISPOSICIÓ DEROGATÒRIA  
  
Única. Derogació general  
Queden derogades totes les disposicions que del mateix rang o d'un rang inferior s'oposen al que disposa la present ordre.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 31 de gener de 2018  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO  
  
  
  
ANNEX ÚNIC  
Modificació de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER)  
  
Apartat primer  
Es modifica l'article 4 de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, que passa a tindre la redacció següent:  
«Article 4  
Les ajudes regulades en la present ordre es concediran en règim de concurrència competitiva. A aquests efectes, les ajudes s'atorgaran a aquells sol·licitants que complisquen els requisits exigits i obtinguen almenys 3 punts després de l'aplicació dels criteris de selecció establits en l'annex I. No obstant això, en cas de superar-se el límit del crèdit pressupostari consignat en la convocatòria es procedirà, de manera excepcional i conforme s'estableix l'article 22 de la Llei 38/2003, de 17 de novembre, general de subvencions, al prorrateig dels imports a percebre pel beneficiari, garantint en tot cas un import unitari mínim no inferior al 60 % dels valors indicats en l'article 9».  
  
  
Apartat segon  
Es modifica l'apartat segon de l'article 8 de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, que passa a tindre la redacció següent:  
«2. Els beneficiaris de les ajudes per a l'adopció o manteniment de pràctiques i mètodes d'agricultura ecològica hauran de complir, a més dels anteriors requisits, en cada una de les campanyes agrícoles del contracte, els compromisos següents:  
a) Realitzar pràctiques d'agricultura ecològica i disposar d'un certificat expedit pel CAECV que acredite que s'han complit satisfactòriament les normes de producció ecològica en les superfícies objecte d'ajuda per a cada anualitat.  
b) No cultivar la mateixa espècie en altres parcel·les de l'explotació en què no s'empren mètodes d'agricultura ecològica».  
  
Apartat tercer  
Es modifica l'apartat tercer de l'article 10 de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, que passa a tindre la redacció següent:  
«3. En el cas que les sol·licituds d'incorporació superen les disponibilitats pressupostàries que s'establisquen en la corresponent resolució de convocatòria d'incorporació, una vegada efectuat el càlcul del pressupost previsible per a la totalitat de l'ajuda d'acord amb el que estableixen els articles d'aquesta ordre, relatius a la quantia de les ajudes, s'aplicarà un prorrateig dels imports unitaris d'ajuda garantint com a mínim imports no inferiors al 60 % dels valors indicats en l'article 9».  
  
  
Apartat quart  
Es modifica l'annex I de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, que passa a tindre la redacció següent:  
  
ANNEX I  
Els criteris de selecció a aplicar a les operacions de conversió i manteniment de pràctiques i mètodes d'agricultura ecològica són els següents:  
1. Explotacions que no superen les 500 hectàrees (criteri 1).  
2. Explotacions amb superfícies que en el període 2007-2013 ja van suportar compromisos mediambientals i/o pràctiques d'agricultura ecològica (criteri 2).  
3. Explotacions ubicades en zones de muntanya o altres zones amb limitacions específiques de la Comunitat Valenciana (criteri 3).  
L'aplicació dels criteris de selecció a les sol·licituds d'ajuda es realitzarà seguint l'esquema següent:  
  
Apartat cinqué  
Es modifica l'annex III de l'Ordre 7/2015, de 27 de febrer, de la de Presidència i Agricultura, Pesca, Alimentació i Aigua, que passa a tindre la redacció següent:  
ANNEX III  
Percentatges de penalització per incompliment de requisits o criteris d'admissibilitat i de compromisos  
Per al càlcul de sancions i exclusions per incompliment de requisits o criteris d'admissibilitat caldrà ajustar-se al següent:  
?Si l'incompliment és en un sol any, s'aplicarà una penalització del 100 % de l'ajuda i en conseqüència, el titular del contracte no percebrà el pagament corresponent a l'anualitat esmentada.  
?Si l'incompliment es reitera, el contracte quedarà resolt i el beneficiari reintegrarà els pagaments percebuts pel mencionat contracte.  
  
Les sancions i exclusions per incompliment de compromisos o altres obligacions es defineixen en la taula següent:  
  
Percentatge d'incompliment (en superfície o UGM) Classificació  
0-5 % Secundari  
5-20 % Principal  
20-50 % Bàsic (50 %)(\*)  
50-100 % Bàsic (100 %) (\*\*)  
  
  
(\*) S'aplicarà el 50 % de la penalització corresponent a un incompliment de compromís bàsic.  
(\*\*) S'aplicarà el 100 % de la penalització corresponent a un incompliment de compromís bàsic.  
  
Aquells compromisos que pel seu caràcter no tinguen aplicació directa sobre la superfície o el nombre d'animals, sinó sobre l'expedient, seran considerats compromisos principals.  
  
Classificació Any1 Nombre2 Sanció  
Excloent (no compleix requisits) 1 o més 1 o més 100 % de l'ajuda  
Bàsic 1 1 50 % de l'ajuda  
 2 o més 100 % de l'ajuda  
Principal 1  
 1 20 % de l'ajuda  
 2 40 % de l'ajuda  
 2 1 o més 40 % de l'ajuda  
 3 1 o més 100 % de l'ajuda  
 4 o més 1 o més Exclusió3  
Secundari 1 1 5 % de l'ajuda  
 2 o més 10 % de l'ajuda  
 2 1 o més 10 % de l'ajuda  
 3 1 o més 20 % de l'ajuda  
 4 o més 1 o més 100 % de l'ajuda  
  
  
1 Nombre d'anys d'incompliment del compromís.  
2 Nombre d'incompliments de compromisos. En cas de múltiples compromisos, per al càlcul de la penalització final s'aplicarà el cas més desfavorable.  
3 En casos d'incompliment greu per reiteració, falsedat, intencionalitat i negligència, el beneficiari quedarà exclòs de l'ajuda i haurà de reintegrar els imports indegudament percebuts.


Còpia Permalink ELI